Document ID: /fineweb-2-swissfilter-quality_10-filterrobots/filtered/00062.jsonl.gz/20

Αθλητισμός: Champions League: Απόψε ο μεγάλος τελικός ανάμεσα σε Μάντσεστερ Σίτι και Τσέλσι!
Μάντσεστερ Σίτι και Τσέλσι συναντώνται στο Dragao του Πόρτο στον 66o τελικό του Champions League, διεκδικώντας το μεγάλο τρόπαιο της κορυφαίας διοργάνωσης (22:00 Cosmote Sport 1)
Στο Dragao του Πόρτο θα διεξαχθεί απόψε στις 22:00, ο μεγάλος τελικός του Champions League, ανάμεσα στη Μάντσεστερ Σίτι και την Τσέλσι.
Οι δύο ομάδες διασταύρωσαν τα ξίφη τους σε ευρωπαϊκή διοργάνωση πρίν από 50 χρόνια χρόνια με την Τσέλσι να πανηγυρίζει την πρόκριση στον τελικό του Κυπέλλου Κυπελλούχων με δύο νίκες την σεζόν 1970/71.
Η Μάντσεστερ Σίτι δίνει το παρών μόλις στον δεύτερο τελικό ευρωπαϊκής διοργάνωσης στην ιστορία της. Ειδικότερα, τη σεζόν 1969/70 επικράτησε της Γκόρνικ Ζάμπρζε με 2-1 στη Βιέννη κατακτώντας το Κύπελλο Κυπελλούχων.
Από την άλλη πλευρά, οι Μπλε για τρίτη φορά στην ιστορία τους συμμετέχουν στον τελικό του Champions League. Οι δύο προηγούμενοι κρίθηκαν στη διαδικασία των πέναλτι. Συγκεκριμένα, το 2008 ηττήθηκαν από την Μάντσεστερ Γιουνάιτεντ στη Μόσχα, ενώ τέσσερα χρόνια αργότερα επικράτησαν της Μπάγερν Μονάχου, κατακτώντας την κούπα.
Η διαστημική πρωταθλήτρια του Πεπ Γκουαρδιόλα, εκτός από τις επιθετικές της αρετές, έχει προσθέσει μεγαλύτερη αμυντική σταθερότητα, έχοντας δεχθεί μόνο τέσσερα γκολ στα 12 παιχνίδια που έχει παίξει μέχρι στιγμής στην κορυφαία διοργάνωση. Η Σίτι φθάνει στο Dragao, ξεκινώντας φυσικά από τον όμιλο που συμμετείχε και ο Ολυμπιακός (η Σίτι νίκησε 3-0 και 0-1), αήττητη με 11 νίκες και 1 ισοπαλία (Πόρτο-Σίτι 0-0).
Η Τσέλσι που τερμάτισε τέταρτη και εξασφάλισε την παρουσία της και του χρόνου στα αστέρια, βασίστηκε επίσης στην εξαιρετική της αμυντική λειτουργία. Πιο συγκεκριμένα, απειλήθηκε ελάχιστα από την Ατλέτικο Μαδρίτης στους «16», πριν νικήσει την «μάχη» με την Πόρτο και αποκλείσει την 13 φορές πρωταθλήτρια Ευρώπης, Ρεάλ Μαδρίτης στα ημιτελικά της κορυφαίας διοργάνωσης.
Ο τελικός θα διεξαχθεί παρουσία φιλάθλων, αφού οι δύο φιναλίστ θα έχουν από 6.000 οπαδούς τους στις εξέδρες του Dragao, φυσικά VAR και με διαιτητή τον 44χρονο Ισπανό Αντόνιο Μιγκέλ Ματέου Λαόθ (στον πρώτο του τελικό UCL), με συνεργάτες τους συμπατριώτες του Πάου Θεμπριάν Ντέβις και Ρομπέρτο Ντιάς Πέρεθ ντελ Παλομάρ, ενώ ένας άλλος Ισπανός, ο Κάρλος Θέρο Γκξράντε, θα είναι ο τέταρτος διαιτητής.
Την σκηνή του τελικού θα «ανοίξει», δέκα λεπτά πριν την σέντρα, ο βραβευμένος DJ και παραγωγός Μαρσμέλο, γνωστός για τις επιτυχίες Happier, Silence and Friends, με μια επική εικονική παράσταση.
Πηγή:https://www.protothema.gr
Διαβάστε επίσης:
Στην Ορθόδοξη Ενορία Αγίων Κωνσταντίνου & Ελένης τελέστηκε η Θεια Λειτουργία, ιερουργούντος του Θεοφιλεστάτου Επισκόπου Χριστουπόλεως Εμμανουήλ.
Στην Ορθόδοξη Ενορία Αγίων Κωνσταντίνου & Ελένης τελέστηκε η Θεια Λειτουργία, ιερουργούντος του Θεοφιλεστάτου Επισκόπου Χριστουπόλεως Εμμανουήλ. Στην πόλη του St.Gallen ,στην Ελληνική Ορθόδοξη Εκκλησία
Παπά μου, όταν φτιάχνεις “Κιβωτό” έπρεπε να ξέρεις ότι θα φιλοξενήσεις “φίδια” Βγήκε παγανιά κάθε καρυδιάς καρύδι και εκμεταλλεύεται πολιτικά το σκάνδαλο της «Κιβωτού του
Βασιλική Κωνσταντινοπούλου: Η νικήτρια του Μαραθωνίου είχε διαγνωστεί με μυελοειδές καρκίνωμα Στο Παναθηναϊκό Στάδιο, ολοκληρώνοντας τον σημερινό 39ο Αυθεντικό Μαραθώνιο της Αθήνας ήταν η Βασιλική
Mεγάλη έκρηξη στο κέντρο της Κωνσταντινούπολης σημειώθηκε λίγο πριν τις 3:30 το μεσημέρι,ΒΙΝΤΕΟ: Συναγερμός στις τουρκικές αρχές Mεγάλη έκρηξη στο κέντρο της Κωνσταντινούπολης σημειώθηκε λίγο
Συγκετρωση τροφίμων για τα παιδικά χωρίς SOS στην πόλη του St.Gallen Η φιλανθρωπική Αδελφότητα “Ορθόδοξια” Ζυρίχης οργανώνει εκ νέου την συγκέντρωση αναγκαίων αγαθών για τα
Νέες συντάξεις: Στις 60 ημέρες ο μέσος χρόνος έκδοσης τους – Τι θα γίνει με τις εκκρεμείς Οι οφειλές της Πολιτείας σε καθυστερούμενες συντάξεις άγγιζαν